પાટીદાર અનામત આંદોલન દરમિયાન જેલમાં ગયેલા હાર્દિક પટેલને મુક્ત કરાવવા માટે હળવદના ટીકર ગામના યુવાને ઝેરી દવા ગટગટાવી લેતા તેને મોરબીની ખાનગી હોસ્પિટલમાં સારવાર માટે ખસેડવામાં આવ્યો હતો . જોકે આશિષ શાંતિલાલ પટેલ નામના આ યુવકે પોલીસને નિવેદન આપતા આ ઘટનામાં નવો જ ફણગો ફૂટ્યો હતો. યુવકે હવે એવી વાત ઉચ્ચારી છે કે તે એક આંગડિયા પેઢીમાં નોકરી કરે છે અને ત્યાંથી એક લાખ રૂપિયાની ઉચાપતનો આક્ષેપ થતાં પ્રતિષ્ઠાને હાનિ પહોચવાન તેમજ ઘરમાં ખબર પડવાની બીકે દવા પીધી હતી.